Indoneziyada Osiyo o‘yinlarining beshinchi kuni doirasidagi bahslar davom etmoqda. Taekvondochimiz Madina Mannopova 49 kg vazn toifasida kumush medalni qo‘lga kiritdi. Mannopova tailandlik Panipag Vongpattanakitga 3:21 hisobida yutqazib qo‘ydi va kumush medal sohibasiga aylandi. 17 yoshli Mannopova yarim finalda yaponiyalik Miyu Yamadani 14:11 hisobida mag‘lubiyatga uchratgan edi. Og‘ir atletika bo‘yicha bahslarda ham Shahzodbek Xudoyberganov o‘z ishtirokini yakunladi. Dast ko‘tarishda 153 kg natija ko‘rsatgan hamyurtimiz, siltab ko‘tarishda har uchala imkoniyatdan foydalana olmadi. Shuningdek, futbol bo‘yicha O‘zbekiston hamda Gonkong terma jamoalari o‘rtasidagi o‘yin boshlandi.